ඊට පිළියමක් සොයා දෙන්නැයි ඔව්හු බලධාරීන්ගෙන් ඉල්ලා සිටිති.හිරණ, රුක්ගහතොටුපළ, නිව්ඩාව, බොල්ගොඩ, කිට්ටන්තුඩාව හා පනාපේ ආදි ප්‍රදේශවලට කි.මී. 6,7 ක් දුර ඔරුවලින් ගොස් රතු හා සුදු නෙළුම් මල් මෙන්ම කෙකටිය, වැටකෙයියා වැනි මල් නෙළා ගෙන එන මේ පිරිස ඒවා අතරමැදියන්ට අලෙවි කර සුළු මුදලක් උපයා ගනිති.කළුතර, බෙල්ලන්විල, පානදුර ආදී ප්‍රදේශවල සිද්්ධස්ථාන අසල වැඩි මුදලකට ඔවුන් ගේ දහදිය කඳුළු අලෙවි වන්නේ සැදැහැතියන්ගේ දෝත් පුරා හිනැහෙමිනි.තමන්ට වගාකර ගැනීමට නෙළුම් පැළ ලබාදෙන්නේ නම් එය තමන්ට කරන විශාල උපකාරයක් බව ඔව්හු කියති.උරාකටුව, අළුබෝමුල්ල පදිංචි උක්වත්තගේ කරුණාදාස මෙසේ කීවේය.මම ඉස්සර කළේ මාලු අල්ලන එක.